Diari Oficial de la Generalitat Valenciana


Sumari del DOGV 9792, del 20-02-2024 (2024/1258)

RESOLUCIÓ de 9 de febrer de 2024, de la consellera d'Hisenda, Economia i Administració Pública, per la qual es modifica la relació definitiva de persones aspirants aprovades corresponent a les proves selectives d'accés al cos auxiliar de l'Administració de la Generalitat, escala auxiliar de gestió C2-01-01, sector administració general, convocatoria 69/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9792

Data del DOGV
:   20-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1258


Data del document
:   09-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 9 de febrer de 2024, de la consellera d'Hisenda, Economia i Administració Pública, per la qual es modifica la relació definitiva de persones aspirants aprovades corresponent a les proves selectives d'accés al cos auxiliar de l'Administració de la Generalitat, escala auxiliar de gestió C2-01-01, sector administració general, convocatoria 69/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat. [2024/1258]  
  
  
Per Resolució de 29 de desembre de 2023, de la consellera d'Hisenda, Economia i Administració Pública, es nomena personal funcionari de carrera als qui han superat les proves selectives d'accés al cos auxiliar de l'Administració de la Generalitat, escala auxiliar de gestió C2-01-01, sector administració general, convocatòria 69/18, torn lliure general i persones amb diversitat funcional, i convocatòria 70/18, torn de promoció interna i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat. (DOGV 9757, 02.01.2024)  
  
En esta resolució consta que no procedix nomenar personal funcionari de carrera en estes convocatòries a Cristina Alabau Pons, Juan Pedro Córdoba Gabarrón, Esther Gomar Catalá, Cristina Angeles Monfort Sánchez, Marta Galmes Marco, Antonia Ballester Caballer, M. de la Mar Orti Sisternes, Amalia Tomé Peirachs, Concepción Olid Nuñez, M. de los Desamparados López López, M. Amparo Lapiedra Salvador, Lorena López López, Sergio Gonzalez Méndez, Silvia Noemí Baños González, María Vicenta Pérez Zaragozá (reserva persones amb diversitat funcional) i María Azucena Gósalbez Giménez, per renúncia. Tampoc procedix nomenar María Jesusa Díaz Campillo (torn de promoció interna, convocatòria 70/18) per superar l'edat màxima de jubilació forçosa que li correspon per llei i Amparo Jiménez Martínez per defunció. Així mateix, tampoc pren possessió finalment María Dolores Pomares Urbán per renúncia.  
La base 11 de la convocatòria 69/18 establix que «Amb la finalitat d'assegurar la cobertura de les places convocades, incloent entre estes les possibles acumulacions del torn de promoció interna, quan es produïsquen renúncies de les persones seleccionades abans del seu nomenament o presa de possessió, o en el cas que estes no compliren els requisits de la base 10 anterior, l'òrgan convocant podrà requerir de l'OTS relació complementària de les persones que seguisquen a les propostes per al seu possible nomenament com a personal funcionari de carrera».  
  
Vist l'Acord de l'òrgan tècnic de selecció de 26 de gener de 2024 pel qual s'acorda elevar relació complementària de persones aspirants aprovades en substitució de les anteriorment esmentades.  
Per tot el que s'ha exposat, i en virtut de la competència atribuïda en la lletra i de l'apartat 1 de l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, en relació amb l'article 18 del Decret 3/2017, així com en la base 10 de la convocatòria 69/18 i a proposta del director general de Funció Pública, resolc:  
  
Primer  
Excloure Cristina Alabau Pons, Juan Pedro Córdoba Gabarrón, Esther Gomar Catalá, Cristina Angeles Monfort Sánchez, Marta Galmes Marco, Antonia Ballester Caballer, M. de la Mar Orti Sisternes, Amalia Tomé Peirachs, Concepción Olid Nuñez, María de los Desemparados López López, María Amparo Lapiedra Salvador, Lorena López López, Sergio Gonzalez Méndez, Silvia Noemí Baños González, María Vicenta Pérez Zaragozá (reserva persones amb diversitat funcional), M. Azucena Gósalbez Giménez, María Jesusa Díaz Campillo (torn de promoció interna, convocatòria 70/18) Amparo Jiménez Martínez i María Dolores Pomares Urbán de la relació definitiva de persones que han superat les proves selectives per no adquirir la condició de personal funcionari de carrera del cos auxiliar de l'Administració de la Generalitat, escala auxiliar de gestió C2-01-01, en el termini legalment establit.  
  
  
Segon  
Incloure en la relació definitiva de persones que han superat les proves d'accés al cos auxiliar de l'Administració de la Generalitat, escala auxiliar de gestió C2-01-01, convocatòria 69/18, torn lliure general i persones amb diversitat funcional, per ordre de puntuació les persones relacionades en l'annex, de conformitat amb el que s'estableix en la base 11.  
  
Tercer  
Les persones relacionades hauran de presentar davant la Direcció General de Funció Pública, en el termini de 10 dies hàbils comptats des del següent al de la publicació de la present resolució en el Diari Oficial de la Generalitat Valenciana, conforme al que s'estableix en el Decret llei 12/2022, de 23 de setembre, del Consell, la documentació que procedisca a fi d'acreditar que reuneixen tots i cadascun dels requisits exigits en la convocatòria. La documentació exigida s'estableix en la base 10 de la convocatòria, que es reprodueix a continuació:  
  
«(...)  
a) Fotocòpia del DNI o NIE.  
b) Fotocòpia compulsada del títol acadèmic exigible segons el que s'estableix en la base 2.1.3 de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial d'homologació o, si és el cas, del corresponent certificat d'equivalència. Este requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
c) Declaració jurada de no haver sigut separada o separat, o haver-se revocat el nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de forma procedent, per a exercir funcions similars a les pròpies de la categoria professional a la qual es pretén accedir.  
  
Si es tracta de persones nacionals d'uns altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
e) Els qui superen les proves selectives, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. El personal que no puga acreditar aquests coneixements haurà de realitzar els cursos de perfeccionament que, a aquest efecte, es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
Segons el preceptuat en l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, els qui superen les proves selectives, acreditaran els seus coneixements de valencià en el corresponent Grau Elemental o B1, mitjançant certificat expedit o homologat per la Junta Qualificadora de Coneixements de Valencià.  
10.2. Les persones que superen les proves selectives pel contingent de reserva de persones amb diversitat funcional hauran de presentar, a més dels documents anteriors, la fotocòpia compulsada de la certificació de la conselleria competent o òrgans competents d'altres administracions públiques que acredite discapacitat igual o superior al 33 %, així com l'informe de compatibilitat per a l'acompliment de les tasques i funcions del lloc.  
10.3. Les persones que superen les proves selectives i que van sol·licitar una de les exempcions o bonificacions de les establides en la base 5 hauran de presentar addicionalment fotocòpia compulsada dels documents acreditatius de la concurrència de tal exempció o bonificació.  
  
(...)».  
Les persones seleccionades que, dins del termini indicat, i excepte casos de força major, no presenten la documentació acreditativa o les que, a la vista d'aquesta documentació, no posseïsquen algun dels requisits exigits, no podran ser nomenades personal de la Generalitat, sense perjudici de la responsabilitat en què puguen haver incorregut per falsedat en les seues sol·licituds de participació.  
  
Quart  
A fi d'assegurar la cobertura de les places convocades, quan es produïsquen renúncies de les persones seleccionades, abans del nomenament o presa de possessió, la Conselleria d'Hisenda, Economia i Administració Pública podrà requerir a l'òrgan tècnic de selecció una relació complementària de les persones que seguisquen a les proposades, per al possible nomenament com a personal funcionari de carrera.  
  
La present resolució posa fi a la via administrativa i, contra aquesta, podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 9 de febrer de 2024.- La consellera d'Hisenda, Economia i Administració Pública: Ruth María Merino Peña.